Negatiivsemad elamused olid  kindlasti kustumised Võru rattarallil ja Tartu linna meistrivõistlustel. Eesti meistrivõistluste koomat rajal, mis võistluse lõpus asendus suht normaalse lõpukohaga finishis, ei oskagi liigitada. Eelneval õhtul palavikuga sõidetud eraldistart jättis samuti oma jälje. Nagu näha pole ma veel piisavalt "proff" ,et saiavormi pealt häid tulemusi teha.  Kuigi kaasblogijad Jüri ja Lars lubasid mind sellel hooajal paika panna, ei õnnestunud see minu põhialal rattasõidus kummalgi. Tundub et "vana kala" suutis  kogemuste najal neile ära nipitada.  Nüüdseks on suvised võistluste õudused ununenud ja hing hüüab juba uute seikluste järgi.  Kui tõsisemaks põhjaladumiseks läheb siis hakkan blogis jälle perioodiliselt aru andma.Hetkel sisustan aega 4x nädalas korvpalliga ja vahel üritan ka Trismile klubiga kaasa jõlkuda. Äkki jääb midagi külge ja õpin ka jooksmise ära?